b'\n_START_ARTICLE_\nMGM Macau\n_START_PARAGRAPH_\nMGM Macau er et hotell og et kasino sentralt i Macao som ble \xc3\xa5pnet den 18. desember 2007. Hotellet eies av MGM China Holdings Limited, et kasinoselskap som MGM Resorts International har aksjemajoriteten i._NEWLINE_MGM Macau er 35 etasjer og 154 meter h\xc3\xb8yt, har 600 rom, teater, nattklubb, restauranter, helsestudio og m\xc3\xb8tearealer. Kasinodelen er p\xc3\xa5 20\xc2\xa0600 kvadratmeter og har 430 spillebord og rundt 1\xc2\xa0000 slotmaskiner. Hotellet har vunnet en rekke priser siden \xc3\xa5pningen, deriblant Forbes Four Star Award, Forbes reiseguidepris for 2010 og en pris for beste luksushotell._NEWLINE_MGM Macau er direkte tilknyttet, med en gangbru, til handels- og leilighetskomplekset One Central og femstjernershotellet Mandarin Oriental Macau som \xc3\xa5pnet i slutten av juni 2010.'